สวัสดีค่ะ คือเมื่อต้นเดือนเมษายนค่ะ หนูเล่นกับแมวแล้วไม่ได้ล้างมือ เอามือมาขยี้ตาแต่คิดว่าไม่เป็นไรเพราะเพิ่งฉีดเข็มกระตุ้นไป2อาทิตย์ แต่เพิ่งมารู้ว่าแมวตัวนั้นลูกมันตายยกคอกไม่ทราบว่าสาเหตุจากอะไร เลยอยากทราบว่า 1.ถ้าลูกแมวเป็นพิษสุนัขบ้า แม่แมวต้องติดด้วยหรือไม่คะ ตอนนี้แมวตัวนั้นยังอยู่ค่ะ 2.แล้วหนูมีอาการเหนื่อยๆมา2วันแล้ว มีความเสี่ยงต่อโรคไหม เครียดมากเลยค่ะ 3.การล้างมือถ้าล้างแบบไม่ได้ฟอกสบู่สามารถทำให้เชื้อที่อาจติดมือมาหลุดได้ไหม ขอบค่ะ
สวัสดีค่ะ 1. โดนส่วนใหญ่หากแม่แมวเป็นโรคพิษสุนัขบ้า ลูกแมวย่อมติดเชื้อไปด้วย เนื่องจากแม่แมวจะมีการเลียทำความสะอาดลูกแมวตามธรรมชาติค่ะ ในทางกลับกัน หากลูกแมวติดเชื้อพิษสุนัขบ้ามาจากสัตว์อื่น แม่แมวก็มีโอกาสติดเชื้อได้เช่นกัน เพราะแม่แมวจะมีการเลียทำความสะอาดลูกดังกล่าว2. หากได้ฉีดวัคซีนพิษสุนัขกระตุ้นไป โดยเข็มล่าสุดคือประมาณ 2 สัปดาห์ก่อนที่จะไปเล่นกับแมวดังกล่าว วัคซีนที่ได้ฉีดไปแล้วก็จะยังสามารถช่วยป้องกันการเกิดโรคได้ค่ะ นอกจากนี้ อาการเหนื่อยๆ ก็ไม่ใช่ลักษณะอาการของโรคพิษสุนัขบ้าค่ะ3. การล้างมือที่จะช่วยกำจัดเชื้อโรคได้ คือการฟอกด้วยสบู่ให้ทั่วและล้างออก แต่หากใช้การล้างออกด้วยน้ำ หากปล่อยให้น้ำไหลผ่าน ก็จะช่วยชะล้างเชื้อโรคออกไปได้ แต่ก็อาจจะไม่หมด อย่างไรก็ตาม หากปล่อยให้มือแห้งไปนานหลายชั่วโมงแล้ว เชื้อย่อมจะตายค่ะ